**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „smulkiojo ir vidutinio verslo konkurencingumo skatinimas“ PRIEMONĖS NR. 03.2.1-LVPA-K-801 „NAUJOS GALIMYBĖS LT“ projektų finansavimo sąlygų aprašo nr. 4 DERINIMAS**

|  |  |
| --- | --- |
| **Paskelbimo** www.esinvesticijos.lt **data 2020-10-21** |  |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | **Lietuvos aprangos ir tekstilės įmonių asociacija LATIA** | Norime pateikti pasiūlymus dėl įmonių dalyvavimo virtualiose parodose finansavimo pagal faktiškai patirtas išlaidas.  1. Prašome, kad būtų galimą padengti ne tik parodos dalyvio registracijos parodoje ir dalyvavimo mokestį, bet ir su pasiruošimu parodai susijusius kaštus.  Dabar galiojančiame apraše fiksuotas dalyvavimo tarptautinėse parodose įkainis apima ploto nuomos, registracijos mokestį, stendo įrangos kaštus (su transportavimo kaštais), nuo kurių priklauso įmonės matomumas ir sėkmė parodoje. Tuo remiantis, dalyvaujant įmonėms virtualiose parodose taip pat turėtų būti finansuojama ne tik įmonės užsakoma vieta, registracijos mokestis parodos platformoje, bet ir su įmonės matomumu susiję kaštai: pasiruošimo kokybiškai gaminių foto nuotraukų ir video parengimui pagal sezoniškumą, adaptavimui tikslinei rinkai ir virtualiam parodymui, su geresniu matomumu pačioje platformoje susiję kaštai (pvz. prekinio ženklo reklamavimas dalyvių sąraše, ar galimybė į  kelti didesnį kiekį foto nuotraukų ar kitos prezentacijos).  Tai turėtų finansuoti šiuos kaštus, patiriamus pagal faktą arba nustatant fiksuotą įkainį:  1. Prisistatymo koncepcijos(pagal tikslinę rinką ir sezoniškumą).  2. Gaminių/paslaugų Foto sesijos kaštai (įskaitant nuotraukų paruošimą);  3. Video medžiagos paruošimo kaštai.  4. Papildomo matomumo užsakymo kaštai. | Atsižvelgta dalinai.  Pagal priemonę bus tinkamos finansuoti šios labai mažų, mažų ir vidutinių įmonių (toliau – MVĮ)\_ produkcijos parodymo ir (ar) pristatymo virtualioje tarptautinėje parodoje (e-parodoje) išlaidos:   * **produkcijos parodymo ir (arba) pristatymo virtualioje tarptautinėje parodoje (e-parodoje) (apima su papildomo produkcijos matomumo užsakymu susijusias išlaidas) išlaidos;** * projekto vykdytojo vykdančiojo personalo darbo užmokesčio (organizuojant dalyvavimą virtualioje **tarptautinėje (e-parodoje)** parodoje) išlaidos; * MVĮ produkcijos parodymo ir (ar) pristatymo MVĮ išsinuomotame atskirame plote ir stende užsienyje vykstančioje tarptautinėje parodoje, kai įmonę pristato atstovas, išlaidos:   1) stendo nuomos, sukūrimo, eksploatavimo ir pervežimo išlaidos įmonei dalyvaujant bet kurioje konkrečioje tarptautinėje parodoje, tarptautinės parodos ploto nuomos, dalyvio registracijos mokesčio;  2) projekto vykdytojo atstovo išlaidos.  Taigi bus tinkamos finansuoti produkcijos parodymo virtualioje tarptautinėje parodoje (e. parodoje) išlaidos, kurios apims ir su papildomo produkcijos matomumo užsakymu susijusias išlaidas (**pvz., prekinio ženklo reklamos dalyvių sąraše, paketo, suteikiančio papildomų galimybių (pvz., įkelti didesnį kiekį nuotraukų), ar kitos prezentacijos išlaidos).**  **Tačiau rinkodaros priemonių išlaidos, tokios kaip foto sesijų, nuotraukų arba video medžiagos paruošimo išlaidos, netinkamos finansuoti pagal priemonę.** |